Nathan Redmond

pisi|Redmond 2014. aastal Norwich City särgis
Nathan Daniel Jerome Redmond (sündinud 6. märtsil 1994 Birminghamis) on Inglismaa jalgpallur. Ta mängib äärepoolkaitsjana Inglismaa Premier League'i klubis Burnley.

Ta alustas klubikarjääri kodulinnas Birmingham Citys. Debüüdi klubi põhimeeskonnas tegi ta 26. augustil 2010 liigakarika mängus Rochdale'i vastu. Ta sai 16 aasta ja 173 päeva vanuselt Birmingham City teiseks noorimaks debütandiks."Birmingham City: McLeish heaps praise on Blues' second-youngest ever player". Birmingham Mail. 27.8.2010. Vaadatud 27.12.2018 2011. aasta märtsis sõlmis ta klubiga profilepingu."Redmond agrees pro deal". Birmingham City F.C. 8.3.2011. Vaadatud 27.12.2018 21. augustil 2011 tegi ta mängus Middlesbrough' vastu debüüdi Inglismaa esiliigas. Esimese värava lõi ta liigas 31. detsembril mängus Blackpooli vastu. Kokku lõi ta hooajal 2011–12 Inglismaa esiliigas viis väravat.

2013. aasta suvel liitus ta Premier League'i klubiga Norwich City, kellega sõlmis nelja-aastase lepingu."Norwich City sign Nathan Redmond from Birmingham City". BBC Sport. 4.7.2013. Vaadatud 28.12.2018 Debüüdi klubi meeskonnas tegi ta 17. augustil 2013 mängus Evertoni vastu ja lõi esimese värava kaks nädalat hiljem mängus Southamptoni vastu.

2016. aasta juunis sõlmis ta viieaastase lepingu Inglismaa kõrgliigaklubiga Southampton."Southampton sign Norwich's Redmond". BBC Sport. 25.6.2016. Vaadatud 28.12.2018 Esimese värava lõi ta klubi särgis hooaja avamängus 13. augustil Watfordi vastu, tuues Southamptonile 1:1 viigi. 2019. aastal valiti ta Southamptoni hooaja parimaks mängijaks.

2022. aasta septembris sõlmis ta lepingu Türgi kõrgliigaklubiga Beşiktaş.

2023. aasta juulis naasis ta Inglismaa kõrgliigasse ning sõlmis kaheaastase (võimalusega pikendada lepingut veel ühe aasta võrra) lepingu Burnleyga.

Aastatel 2009–2017 mängis ta Inglismaa noortekoondistes. Debüüdi Inglismaa jalgpallikoondises tegi Redmond 22. märtsil 2017 sõprusmängus Saksamaa vastu.

 Viited 

 Välislingid 

 Profiil Burnley F.C. kodulehel

Kategooria:Inglismaa jalgpallurid
Kategooria:Birmingham City FC jalgpallurid
Kategooria:Norwich City FC jalgpallurid
Kategooria:Southampton FC mängijad
Kategooria:Beşiktaş JK jalgpallurid
Kategooria:Burnley FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:Süper Ligi mängijad
Kategooria:Sündinud 1994